stanford-oval/wikipedia huggingface dataset:
לשכת הטלאים
קדושת הלשכה

ההבנה המקובלת היא, כי לשכה זו הייתה מקודשת בקדושת העזרה, שכן לפי המבואר במשנה בית המוקד היה בנוי בצפון העזרה, ושתיים מלשכותיו התקדשו. לשכות אלו היו ממוקמות בחצי הדרומי של בית המוקד.
תפקיד הלשכה

בלשכה הטלאים היו לפחות ששה טלאים המוכנים כשהם מבוקרים ובדוקים ממום לצורך קורבנות התמיד. יש המזהים לשכה זו עם לשכת הקורבן, שהייתה אחד מהמקומות בהם היו הלויים שומרים במקדש. לשיטה זו יש לומר, שבאופן מכוון העמידו שומר במקום זה, להבטיח את הטיפול בבהמות המיועדות לקורבן אף בשעות הלילה.
הערות שוליים

↑  משנה מידות א, ו. לדעת רב הונא ביומא (טז, א), המשנה בתמיד (ג, ג) חולקת וסוברת שהייתה בקרן צפונית מערבית, ורב אדא בר יצחק אינו מקבל את דבריו.
↑  רש"י יומא יז,א ד"ה רב אדא. אבל הרמב"ם מפרש במשנה במידות, שהלשכה הייתה בקרן דרומית מערבית ממש, ורק יחסית לעזרה היא הייתה בצפון; וכך עולה מהלכותיו בית הבחירה ה, י.
↑  מידות שם, וכפי שמבאר שם הרא"ש, וכן עולה מפירושי רש"י, רבינו חננאל והמאירי ליומא שם, והמפרש לתמיד שם. הגר"א בביאורו לתמיד ג, ג כותב, כי לשכה זו לא נתקדשה, מחשש שמא הבהמה תרביץ גללים.
↑  משנה בערכין יג, א; רמב"ם תמידין ומוספין א, ט.
↑  משנה מידות א, א; וראה בפירוש הרא"ש שם.
| חלקי בית המקדש השני |  |  |  |  |
| --- | --- | --- | --- | --- |
     : 
|     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |     צפון החיל הסורג עזרת נשים לשכת העצים לשכת הנזירים לשכת השמנים לשכת המצורעים שער ניקנור העזרה המזבח כבש הכיור בית המטבחיים הדביר האולם ההיכל 1 2 2 3 לשכת הגזית בית המוקד 4 4 5 6 7 א ב ג ד ה ו ז ח ט י י  |  |  |
     : 
מקרא
|  1. לשכת הפרווה   2. בית החליפות   3. לשכת פרהדרין   4. בין האולם ולמזבח   5. תאים   6. מסיבה   7. אחורי בית הכפורת |  1. לשכת הפרווה   2. בית החליפות   3. לשכת פרהדרין   4. בין האולם ולמזבח   5. תאים   6. מסיבה   7. אחורי בית הכפורת |  |  |  |
| שערי המקדש | שערי המקדש |  |  |  |
|  א. שער עזרת נשים   ב. שער העליון   ג. שער הדלק   ד. שער הבכורות   ה. שער המים  ו. שער יכניה / הניצוץ   ז. שער הקרבן   ח. שער הנשים   ט. שער השיר / המוקד   י. שער בלי שם |  א. שער עזרת נשים   ב. שער העליון   ג. שער הדלק   ד. שער הבכורות   ה. שער המים  ו. שער יכניה / הניצוץ   ז. שער הקרבן   ח. שער הנשים   ט. שער השיר / המוקד   י. שער בלי שם |  |  |  |
מבצע פרקופ

מבצע פרקופ היה מבצע צבאי במלחמת האזרחים ברוסיה שערך הצבא האדום נגד הצבא הלבן ב־7–17 בנובמבר 1920. כתוצאה מהמתקפה חודש המשטר הסובייטי בחצי האי קרים ושרידי הצבא הלבן פונו דרך הים לטורקיה. בהיסטוריוגרפיה הסובייטית המבצע סימן את סיום מלחמת האזרחים.
כוחות הצבא האדום

בראש החזית הדרומית הועמד מיכאיל פרונזה. ברשותו היו ארמיית הפרשים הראשונה (בפיקוד סמיון בודיוני, ארמיית הפרשים השנייה (בפיקוד פיליף מירונוב), הארמייה ה-4 (בפיקוד ולדיסלב לזרביץ'), הארמייה ה-6 (בפיקוד אבגוסט קורק) וארמייה של נסטור מאכנו (בפיקוד סמיון קרטנקי). בסך הכול רוכזו כ-146 אלף חיילים בחיל רגלים, 40 אלף פרשים, 985 תותחים. חלק פעיל בקרבות לקחו יחידות של הרובאים הלטביים שהיו יחידות עילית של הצבא האדום.
כוחות הצבא הלבן

בפיקוד פיוטר וראנגל היו כ-40 אלף חיילים וכ-213 תותחים. לצורך חיזוק ההגנה נבנה קו ביצורים שכלל ביצורים באורך של כ-11 ק"מ שסגרו כניסה יבשתית לחצי האי קרים. לצורך הגנת האזורים הפנימיים של חצי האי כ-6 אלף חיילים הועברו מהחזית.
הצבא אורגן כדלקמן:
האוגדה הראשונה בפיקוד אלכסנדר קוטפוב
האוגדה השנייה בפיקוד יעקב סלשצ'ב
אוגדת דון בפיקוד פיודור אברמוב. האוגדה כללה בעיקר פרשים מקרב הקוזאקים
אוגדת פרשים בפיקוד איוואן גאבוביץ'
הקרב

תחילה מיכאיל פרונזה תכנן לתקוף לכיוון צ'ונגר, אך לאור מזג האוויר ואי-יכולת לנצל את הספינות של שייטת ים אזוב הוא שינה את כיוון המתקפה והחליט לתקוף באזור מצר פרקופ.
בליל 8 בנובמבר יחידות של הארמייה ה-6 החלו בחציית המכשול המימי תוך מסע רגלי במים רדודים וקרים באורך של כ-8 ק"מ. לאור יום 8 בנובמבר הם כבשו שטחים ביבשה. במקביל, החלה מתקפה חזיתית על קו הביצורים. מתקפה זו לא הניבה תוצאות. למחרת, ב 9 בנובמבר, עברו יחידות פרשים בהיקף של כ-7 אלף פרשים את המכשול במים הרדודים ונתנו תגבורת משמעותית לכוחות חיל הרגלים שכבר רוכזו ביבשה. במהלך היום הצבא האדום הצליח לפרוץ את קו הביצורים הראשון והתקרב לקו הביצורים השני. במהלך מספר ימים נערכו קרבות בקו הביצורים השני ובסופו של דבר גם הוא נפרץ למרות התנגדות חזקה של כוחות הצבא הלבן אך לצבא האדום הייתה עדיפות מספרית ברורה ויכולת להביא יחידות חדשות לשדה המערכה. ב-13 בנובמבר 1920 נכנסו יחידות הצבא האדום לסימפרופול הנמצאת במרכז חצי האי. עד ל-17 בנובמבר נכבשו ערי הנמל והמאבק המזוין הסתיים.
פינוי הצבא הלבן

לאחר פריצת קווי הביצורים בצפון חצי האי החל פינוי הצבא והאוכלוסייה האזרחית בחצי האי. בסך הכול פונו כ-146 אלף אנשים מהם עשרות אלפי חיילים וקצינים של הצבא הלבן ואזרחים רבים. השייטת שעזבה כללה 126 אוניות והגיעה לאיסטנבול.
אוניות הצבא הלבן בעזיבת חצי האי קרים
מאריס אולט

| --- | --- |

מאריס, אפריל 2016
 לידה:  21 בינואר 1983 (בת 41) מונטריאול, קוויבק שבקנדה
 שם במה:  מאריס מאריס אולט
 משקל:  52 ק"ג
 גובה:  1.73 מטר
 מקום מגורים:  אוסטין, טקסס שבארצות הברית
 לאום:  קנדי
 קריירה מקצוענית:  24 באוגוסט 2006 – הווה (18 שנים)
 מאמנים:  אל סנואו דייב פינלי סטיב קיירן טום פריצ'רד ריקי סטימבוט
 ליגות:  WWE
 מידע אישי
 בן או בת זוג:  המיז (20 בפברואר 2014–?) 
 מספר צאצאים:  2 
 
מאריס אולט (באנגלית: Maryse Ouellet; שמה לאחר הנישואים מיזנין; נולדה ב-21 בינואר 1983), הידועה יותר בשם הבמה שלה, מאריס היא מתאבקת קנדית, מנהלת היאבקות, שחקנית, אשת עסקים, כוכבת ריאליטי ודוגמנית המופיעה בארגון ההיאבקות WWE, בתוכנית Raw, שבה משמשת כמנהלתו של בעלה בחיים האמיתים, המיז.
לאחר שנים ששימשה כדוגמנית, כולל זכייה בתחרות מיס הוואי טרופיק קנדה בשנת 2003, אולט הוחתמה לחוזה בארגון ההיאבקות, ה-WWE, באוגוסט 2006, לאחר שהשתתפה בתחרות חיפוש הדיווה. היא שהתה במתחמי הפיתוח Ohio Valley Wrestling וב-Florida Championship Wrestling, ששימשו את ה-WWE בפיתוח המתאבקים הנמצאים תחת חוזה. בשנת 2008 היא הופיעה בתוכנית סמאקדאון. בחודש דצמבר של אותה השנה, מאריס זכתה באליפות הדיוות והחזיקה בתואר זה במשך שבעה חודשים, מה שהפך את תקופת כהונתה להיות השלישית באורכה בהיסטוריה. באפריל 2009, היא הועברה לתוכנית Raw כחלק מהדראפט. בפברואר 2010 היא זכתה שוב באליפות הדיוות, מה שהפך אותה כמי שהחזיקה בתואר ביותר מפעם אחת. באמצע שנת 2010, היא שימשה כמאמנת של המתאבק טד דיביאסי במסגרת התוכנית NXT, לפני שהובלה לפיטוריה באוקטובר 2011. מאריס חזרה לחברה באפריל 2016 והחלה לשמש כמנג'רית של בעלה במציאות, המיז, כשתחת תקופתה כמנג'רית שלו, הוא זכה שלוש פעמים באליפות הבין-יבשתית.
ב-8 ביוני, היא והמיז השיקו סדרה העוקבת אחרי חייהם הנקראת Miz & Mrs. הפרק הראשון של הסדרה שודר בערוץ USA ב-24 ביולי 2018, והסדרה חודשה לעונה שנייה.
החיים שלפני

אולט החלה את קריירת הדוגמנות שלה כמשתתפת בתחרות יופי, שבאחת התחרויות הצליחה לזכות בתחרות מיס הוואי טרופיק קנדה בשנת 2003. בשנת 2007, מאריס הופיעה על השער של מגזין הגברים, פלייבוי.
השתתפותה במדיה

ב-20 באפריל 2007 מאריס ושאר מתאבקות כמו אשלי מסארו, טורי וילסון, ברוק אדמס, ליילה, וברברה בלנק כיכבו בקליפ של הזמר טימבלנד (ביחד עם להקת ההייבס) בשיר "Throw It on Me".
בינואר 2009, היא הופיעה ביחד עם איב טורס ומישל מק'קול במגזין Muscle & Fitness.
בשנת 2016, נודע שמאריס תשתתף בעונה השישית של הסדרה Total Divas העוקבת אחרי המתאבקות של ה-WWE. בשנת 2018, היא ובעלה הופיעו בסדרה העוקבת אחר חייהם, Miz & Mrs.
פילמוגרפיה > סרטים

| שנה | כותרת | תפקיד |
| --- | --- | --- |
| 1994 | Octobre | מרושעת |
| 2015 | Sharknado 3: Oh Hell No! | השוטרת דייוויס |
| 2015 | העוזר הקטן של סנטה | מנגינה |
| 2016 | Karla | סידני |
| 2016 | דלילה | איימי לניגן |
| 2016 | Isle of the Dead | מיקאלה אוסילביץ' |
| 2017 | The Marine 5: Battleground | אנה |
| 2018 | Enter the Fist and the Golden Fleecing | מייסי דאס |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2008 | Redemption Song | את עצמה | הופעת אורח |
| 2010 | Musée Eden | אודיטוריום דתי | פרק אחד |
| 2011 | Trauma | אשתו של למיר | פרק אחד |
| 2012 | Unité 9 | האחות של איבון | 2 פרקים |
| 2015 | WAGS | את עצמה | פרק: "בחיים לא" |
| 2018-2016 | Total Divas | את עצמה | קאסט ראשי (עונות 6–7) |
| 2018 | Total Bellas | את עצמה | עונה 3, פרק 3: "מה שעולה למעלה, חייב לרדת למטה" |
| 2018 | Miz & Mrs. | את עצמה | קאסט ראשי מפיקה בפועל |
חיים אישיים

שפת האם של אולט היא צרפתית. בנוסף לכך, היא מדברת אנגלית באופן שוטף, ואף יכולה לקרוא בשפה הספרדית. לאולט יש קעקוע של אביה, גיא, על מרפק כף היד השמאלי שלה. יש לה תואר ראשון במנהל עסקים וחגורה שחורה באמנות לחימה. אולט היא צמחונית. המתאבקת שאותה מגדירה אולט כהשראה לקריירת ההיאבקות שלה היא ליטה. בראיון היא ציינה שהמתאבקות ליטה וויקטוריה הן היריבות החלומיות שלה.
בשנת 2013, אולט התארסה למתאבק מייק מיזאנין, הידוע יותר בשם הבמה - המיז. הזוג התחתן באיי בהאמה ב-20 בפברואר 2014. ב-27 במרץ 2018, מאריס הולידה את ילדתם הראשונה, שנקראה מונרו סקיי מיזאנין. ב-20 בספטמבר 2019, נולדה לזוג בת נוספת והיא נקראה בשם מדיסון ג'ייד מיזאנין.
ב-27 ביוני 2018, מאריס הפכה לתושבת קבע של ארצות הברית.
אליפויות והישגים

הישגים בארגון ההיאבקות Impact Pro Wrestling - IPW
אליפות הנשים של IPW (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-9 מתוך 50 המתאבקות הטובות ביותר לשנת 2009
הישגים בארגון ההיאבקות World Wrestling Entertainment - WWE
אליפות הדיוות (פעמיים)
הערות שוליים

↑  WWE: Superstars > Divas > Summer Skin > Maryse > Making life beautiful, web.archive.org, ‏2008-08-22
↑  מאריס והמיז מתחתנים
↑  המיז ומאריס מברכים את הולדת בתם
↑  המיז ומאריס מברכים את הולדת בתם השנייה, מדיסון ג'ייד
↑  סוף סוף: מאריס הופכת לאזרחית של ארצות הברית
| --- | --- |
בקרת זהויות :  MusicBrainz: 7daa14a2-b168-4a68-8d7a-6eac21351029  NLK: KAC2020Q0276  VIAF: 7729163335756903270002   WorldCat (עם VIAF): 7729163335756903270002
למידת מכונה קוונטית

למידת מכונה קוונטית היא שילוב של אלגוריתמים קוונטיים בתוכנות למידת מכונה.
השימוש הנפוץ ביותר במונח מתייחס לאלגוריתמים של למידת מכונה לניתוח נתונים קלאסיים המבוצעים במחשב קוונטי, כלומר למידת מכונה משופרת קוונטית. בעוד אלגוריתמים של למידת מכונה משמשים לחישוב כמויות עצומות של נתונים, למידת מכונה קוונטית משתמשת בקיוביטים ופעולות קוונטיות או במערכות קוונטיות מיוחדות כדי לשפר את מהירות החישוב ואת אחסון הנתונים שנעשו על ידי אלגוריתמים בתוכנית. זה כולל שיטות היברידיות הכוללות עיבוד קלאסי וקוונטי כאחד, שבהן תתי שגרות קשות מבחינה חישובית מועברות למכשיר קוונטי חיצוני. שגרות אלו יכולות להיות מורכבות יותר בטבען ולהתבצע מהר יותר במחשב קוונטי. יתר על כן, ניתן להשתמש באלגוריתמים קוונטיים לניתוח מצבים קוונטיים במקום נתונים קלאסיים.
מעבר למחשוב קוונטי, המונח "למידת מכונה קוונטית" קשור גם לשיטות למידת מכונה קלאסיות המיושמות על נתונים שנוצרו מניסויים קוונטיים (כלומר למידת מכונה של מערכות קוונטיות), כגון לימוד מעברי הפאזה של מערכת קוונטית או יצירת ניסויים קוונטיים חדשים.
למידת מכונה קוונטית משתרעת גם על ענף מחקר הבוחן קווי דמיון מתודולוגיים ומבניים בין מערכות פיזיות מסוימות ומערכות למידה, בפרט רשתות עצביות. לדוגמה, כמה טכניקות מתמטיות ומספריות מהפיזיקה הקוונטית ישימות ללמידה עמוקה קלאסית ולהפך.
יתר על כך, חוקרים חוקרים מושגים מופשטים יותר של תורת הלמידה ביחס למידע קוונטי, המכונה לעיתים "תורת הלמידה הקוונטית".
לינסה דוראדו

| --- | --- |

לינסה דוראדו, 2015
 לידה:  11 במאי 1987 (בן 37) סן חואן, פוארטו ריקו
 שם במה:  באלאם לינסה דוראדו
 משקל:  77 ק"ג
 גובה:  1.70 מטר
 מקום מגורים:  קמדן, ניו ג'רזי
 לאום:  פורטוריקני
 קריירה מקצוענית:  17 בפברואר 2007 – הווה (17 שנים)
 מאמנים:  מייק קווקנבאש כריס הירו קלאודיו קסטניולי סקייד אל פנטרה
חוסה קורדרו (באנגלית: José Cordero; נולד ב-11 במאי 1987), הידוע יותר בשם הבמה שלו, לינסה דוראדו הוא מתאבק פורטוריקני, המופיע בארגון ההיאבקות WWE, בתוכנית הדגל Raw.
קריירת היאבקות מקצועית > ארגונים עצמאיים (2007–2016)

דוראדו החל להתאמן במקסיקו תחת הדרכתו של אל פנטרה. ב-17 בפברואר 2007 דוראדו ביחד עם מספר מתאבקים ערך את הופעת הבכורה שלו בטורניר "מלכי השלישיות" של הארגון Chikara. קבוצתו בטורניר הרשימה רבות והגיעה עד לשלב חצי הגמר שם הפסידה ונשרה מהטורניר. זמן קצר לאחר הטורניר, עבר דוראדו לארצות הברית והחל להתגורר בניו ג'רזי על מנת להתאבק באופן רציף בשביל הארגון, ובו זמנית להתאבק בעבור ארגונים עצמאיים אחרים באזור. דוראדו במהרה הצליח להשיג את אהדת הקהל עקב היכולות האקרובטיות והסגנון הייחודי שלו, מה שגרם לו להיכנס לטורניר Rey de Voladores שם גבר על יריבים מנוסים ומוכרים ואף הגיע עד לגמר שם הפסיד לצ'אק טיילור. דוראדו התחרה בטורניר "מלכי השלישיות" של שנת 2008 וחבר לשורותיהם של אל פנטרה ואיקוגניטו, והצליחו לזכות בטורניר כולו. לאחר הטורניר התאבק דוראדו נגד מתאבקים כמו אדי קינגסטון, קלאודיו קסטניולי ואדם קול, עד שבחודש מרץ של שנת 2011 הפרופיל שלו נמחק מהאתר הרשמי של הארגון, מה שאישר את עזיבתו.
לאחר העזיבה, דוראדו התאבק בארגונים עצמאיים רבים ומגוונים עד לשנת 2016.
קריירת היאבקות מקצועית > TNA‏ (2012–2013)

ב-4 באוקטובר 2012 דוראדו התאבק בקרב שנחשב קרב מבחן בארגון Total Nonstop Action Wrestling נגד קאזריאן. ב-12 בינואר 2013 דוראדו נטל חלק באירוע X-Travaganza בקרב משובע, שבו המתאבק כריסטיאן יורק ניצח.
קריירת היאבקות מקצועית > WWE > דיוויזיית משקל קל (2016–2018)

ב-3 באפריל 2016 דווח שדוראדו יהיה חלק מ-32 המשתתפים שיתחרו בטורניר עבור אליפות ה-WWE במשקל קל. במסגרת הסיבוב הראשון של הטורניר, דוראדו ניצח את מוסטפא עלי, אך הודח סיבוב לאחר מכן על ידי ריץ' סוואן. ב-22 ביולי דווח שדוראדו חתם באופן רשם על חוזה בארגון.
ב-16 בספטמבר, דוראדו הוכרז כאחד המתאבקים שיהיו במחלקת משקל הקל של התוכנית Raw. ב-21 בספטמבר הפסיד דוראדו לסוואן במסגרת התוכנית "מיין איבנט". כעבור תשעה ימים התאבק לצד סין קארה וסדריק אלכסנדר בניצחונם על אנטוני ניס, דרו גולאק וארייה דבארי במסגרת הקרב המקדים לאירוע גיהנום בכלוב. ב-13 בדצמבר, דוראדו ערך את הופעת הבכורה שלו ב205 לייב כשהתאבק נגד מוסטפא עלי, בקרב שבו תוצאת הקרב הייתה תיקו כתוצאה מספירת חוץ כפולה. ב-26 ביוני בתוכנית Raw, דוראדו איתגר לקרב אליפות את האלוף, נוויל, אך הפסיד בקרב. ב-4 ביולי בתוכנית 205 לייב, דוראדו הפסיד שוב לנוויל.
אליפויות והישגים

הישגים בארגון ההיאבקות Chikara
טורניר "מלכי השלישיות" (2008) - עם אל פנטרה ואיקוגניטו
הישגים במגזין ההיאבקות Pro Wrestling Illustrated - PWI
PWI דירג אותו במקום ה-233 מתוך 500 המתאבקים הטובים ביותר לשנת 2017
הישגים בארגון ההיאבקות World Wrestling Entertainment - WWE
אליפות 24/7 של ה-WWE (פעם אחת)
הערות שוליים

↑  דוראדו הופך לחלק רשמי מארגון ה-WWE
לוצ'ה האוס פארטי - דוראדו (ימין), קאליסטו (אמצע) ומטאליק (שמאל), אפריל 2018
מבצע פריקאוט

פולט קופר
מבצע פריקאוט (באנגלית: Operation Freakout) היה מזימה סודית של כנסיית הסיינטולוגיה. מטרת המזימה הייתה לגרום למאסר שווא של הסופרת והעיתונאית היהודיה פולט קופר (Paulette Cooper), או לגרום לכך שתאושפז בבית חולים פסיכיאטרי. כנסיית הסיינטולוגיה, אשר ראתה בקופר כאיום, ניסתה בדרכים שונות לנקום בה על כך שפרסמה בשנת 1971 ספר ביקורתי ולא מחמיא על הכנסייה.
בשנת 1977 במהלך החקירה של הבולשת הפדרלית האמריקנית, נתגלתה המזימה נגד קופר וגודל ההטרדות שעברה. לבסוף, הגיעו קופר וחברי כנסיית הסיינטולוגיה להסדר משפטי מחוץ לכותלי בית המשפט על גובה הפיצויים שישולמו לה מידי הסיינטולוגים.
רקע

קופר, אשר עבדה כסופרת ועיתונאית עצמאית, ביצעה תחקיר נרחב על כנסיית הסיינטולוגיה ופרסמה מאמר ביקורתי בשנת 1969 במגזין The British  Magazine Queen אשר כיום נקרא הרפרס בזאר. כנסיית הסיינטולוגיה תבעה אותה על הוצאת דיבה תוך זמן קצר. 
על אף התביעה, קופר הרחיבה את המאמר לספר באורך מלא, בשם "הסקנדל של הסיינטולוגיה: בחינה מצננת על טבע, אמונות ומנהגים של הדת העכשווית". הספר פורסם על ידי בית ההוצאה טאוור ניו יורק בקיץ של שנת 1971.
ההטרדות

בעקבות הוצאת הספר, קופר הפכה למטרה ברמת חשיבות גבוהה של משרד המשגיח של כנסיית הסיינטולוגיה (The Guardian Office). המשרד המשגיח תפקד כשילוב בין משרד המודיעין, משרד משפטי ומשרד יחסי ציבור. ב-29 בינואר 1972, אישה בשם ג'יין קמבר אשר החזיקה במשרה השלישית בחשיבותה במשרד המשגיח, שלחה פקודה לסגן לענייני המודיעין במשרד המשגיח, עם הוראה למצוא מידע על פולט קופר. קמבר ציינה כי היא זקוקה למידע זה כדי "לטפל" בקופר. בתגובה, מילנר הורה לפקודיו "לתקוף את קופר בכל הדרכים האפשריות" ולבצע חיפוש רחב ממדים על חיי המין של קופר.
ב-30 במרץ 1972 הגישה קופר תביעה נגדית כנגד כנסיית הסיינטולוגיה. בתביעה דרשה קופר כי ההטרדות הבלתי פוסקות, אשר כללו פרסום שמה ומספר הטלפון שלה על קירות העיר וכן הרשמתה לרשימות פורנוגרפיות תפסקנה. קופר אף טענה כי קיבלה איומים אנונימיים על חייה וכי שכניה קיבלו מכתבים בהם נטען כי היא חולה במחלות מין.
בדצמבר 1972, אשה אשר כביכול אספה תרומות עבור ארגון עובדי החוות המאוחד, גנבה כמות גדולה של נייר מכתבים מדירתה של קופר. כמה ימים לאחר מכן, הסניף הניו-יורקי של כנסיית הסיינטולוגיה "קיבל" איומי פצצה אנונימיים. בחודש מאי, הוגש נגד קופר כתב אישום בגין שליחת איומים אלה. האיומים נכתבו על גבי נייר המכתבים שלה ונשאו את טביעות האצבעות שלה.
כתב האישום בוטל לבסוף בשנת 1975. בשנת 1977, גילתה הבולשת הפדרלית האמריקאית כי היה זה משרד המשגיח של כנסיית הסיינטולוגיה אשר ביים את איומי הפצצה. במהלך החיפוש במשרדי הסיינטולוגיה, נמצאה התכתבות בין שני חברים בכירים של משרד המשגיח, בה דנו במקרה של קופר ובה צוין כי העבודה להפליל את קופר על פשע שלא ביצעה הושלמה בהצלחה.
כנסיית הסיינטולוגיה תבעה את קופר פעם נוספת בשנת 1975 בארצות הברית, בריטניה ואוסטרליה. בבריטניה ואוסטרליה היו חוקי הוצאת הדיבה מחמירים פחות מאלו בארצות הברית, ועל כן ייבאה כנסיית הסיינטולוגיה את ספרה של קופר למדינות אלו כדי שתוכל לתבוע אותה לדין שם.
ההטרדות > מבצע פריקאוט

באביב 1976, מנהיגי משרד המשגיח של כנסיית הסיינטולוגיה החליטו לצאת למבצע שמטרתו "לגרום לאשפוזה של קופר בבית חולים פסיכיאטרי או כלא, או לפחות לפגוע בה בצורה כה חמורה עד שהיא תפסיק את המתקפות שלה על הסיינטולוגיה". בתחילה, היה המבצע מורכב משלושה סוגים שונים של שלבים או "ערוצים", כפי שמשרד המשגיח כינה אותם.
על אישה מסוימת לחקות את קולה של פולט קופר ולהתקשר לקונסוליות של מדינות ערב בניו יורק.
שליחת מכתבים מאיימים לקונסוליות של מדינות ערב שנכתבו לכאורה על ידי פולט קופר (שהיא יהודייה).
היה על מתנדב סיינטולוגי להתחזות לפולט קופר במכבסה ציבורית ולאיים על הנשיא ג'רלד פורד ואחר כך על מזכיר המדינה הנרי קיסינג'ר. לאחר מכן, היה על מישהו להודיע לבולשת הפדרלית על איומים אלה.
שני שלבים נוספים נוספו למזימה באפריל 1976. התוכנית הרביעית הייתה לאסוף כמה שיותר מידע מפולט קופר על ידי סוכנים סיינטולוגיים. השלב החמישי כלל שיחת טלפון לקונסוליות של מדינות ערב כדי להזהיר אותן כי פולט קופר עומדת לפוצץ אותן. השלב השישי והסופי נוסף מאוחר יותר. בתכליתו, שלב זה היה שחזור של המזימה המקורית נגד קופר משנת 1972. בשלב זה היה על חברי כנסיית הסיינטולוגיה להשיג את טביעות אצבעותיה של פולט קופר על דף נייר ריק, לכתוב מכתב מאיים להנרי קיסינג'ר ולשלוח אותו בדואר. חבר משרד המשגיח ברוס ריימונד כתב בתזכיר פנימי "ערוץ נוסף זה [השלב השישי] אמור באמת לגמור אותה. זה עבד בכל הערוצים האחרים. האפ-בי-איי כבר חושב שהיא שלחה איומים לכנסיית הסיינטולוגיה [בשנת 1972]".
ב-31 במרץ 1976 שלחה ג'יין קמבר, השלישית בדרגת הבכירים במשרד המשגיח, מברק להנינג הלדט, סגן משרד המשגיח בארצות הברית, כדי לעדכן אותו במצב:
פ.ס. [פולט קופר] עדיין מסרבת לשלם את הכסף, אך פסק הדין עדיין תקף. אנא צור קשר עם עורך דינה ומסור לו מידע עמו נוכל להוציא נגדה את הצו המשפטי. במידה והנך רוצה מסמכים משפטיים מכאן, נוכל לספק לך אותם. במידה והיא עדיין מסרבת, נוכל להוציא נגדה את הצו המשפטי לפני שהיא תגיע לקליר ווטר, היות שאיננו רוצים שהציבור יראה כי אנו מתנהגים בברוטליות לניצולה של מחנות ריכוז.
ההטרדות > החשיפה וההשלכות

מבצע פריקאוט מעולם לא יצא לפועל. ב-11 ביוני 1976, שני סוכנים מכנסיית הסיינטולוגיה בשם מייקל מייזנר (Michael Meisner) וג'רלד בנט-וולף (Gerald Bennett Wolfe) נתפסו במהלך ניסיון פריצה לבית המשפט בוושינגטון. הפריצה בוצעה במסגרת מבצע "שלגיה" (Snowhite) של משרד המשגיח של הסיינטולוגיה. בשנים לאחר מכן, משרד המשגיח היה עסוק בניסיונות להשתיק את הסקנדל ואף חטף את מייזנר והחזיק בו במקום לא ידוע, כדי למנוע ממנו להעיד בפני בית משפט.
עקב כך, כנסיית הסיינטולוגיה רצתה להסדיר במהרה את סכסוכה עם קופר. על כן, בדצמבר 1976 הכנסייה הציעה להגיע עם קופר לעסקה, בתנאי שהיא לא תפרסם הערות נוספות לספרה "הסקנדל של סיינטולוגיה" וכי היא תעביר את זכויות היוצרים על הספר לכנסיית הסיינטולוגיה של קליפורניה.
אולם, ב-8 ביולי 1977, הבולשת הפדרלית ביצעה פשיטה על משרדי הסיינטולוגיה בלוס אנג'לס ותפסה 48,000 מסמכים. המסמכים חשפו את ההיקף בו הסיינטולוגיה ביצעה פריצות, גנבות ומבצעי השמצה כנגד אנשים פרטיים וארגונים ציבוריים. מאוחר יותר, מסמכים אלה שוחררו לציבור הרחב, מה שאפשר לקופר והעולם ללמוד את הפרטים על מבצע פריקאוט.
למרות שבסופו של דבר אף אדם לא הועמד לדין על ההטרדות הפליליות כנגד קופר, 9 חברי הסיינטולוגיה הובאו בפני חבר מושבעים וכתבי אישום הוגשו נגדם על ידי ממשלת ארצות הברית בגין עבירות אחרות. מארי סו האברד, ג'יין קמבר, הנינג הלדט, מוריס בולדוג, דיוק סיידר, דיק וייגאנד, גרג ווילרדסון, מיטשל הרמן וסינדי ריימונד הועמדו לדין בגין גנבה, פריצה, קשירת קשר ופשעים אחרים. כל הנאשמים, לבד מקמבר ובולדוג, הודו במיוחס להם. קמבר ובולגוד הורשעו בנפרד, לאחר שהוסגרו לארצות הברית על ידי בריטניה. על כל הנאשמים נגזרו מאסרים בפועל.
בין שנות ה-70 ל-80, כנסיית הסיינטולוגיה הגישה 19 תביעות נגד קופר. לדעתה של קופר תביעות אלה היו "תרגילים מסריחים הטיפוסיים לסיינטולוגיה". עורך דינה של קופר, מייקל פלין, אף אמר כי התנהגות זו נבעה מהצהרתו של רון האברד כי מטרת התביעות המשפטיות הנה "להטריד ולהרתיע". קופר משכה את תביעותיה כנגד כנסיית הסיינטולוגיה בשנת 1985, לאחר שקיבלה 400,000 דולר בהסדר מחוץ לכותלי בית המשפט.
מוטי מזרחי (אלוף-משנה)

| --- | --- |
אין תמונה חופשית
 לידה:  1952 (בן 72 בערך)
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 13  סמח"ט גולני  מפקד עוצבת חירם  מפקד חטיבת ביסלמ"ח  קצין אג"ם זרוע היבשה
 פעולות ומבצעים
   מלחמת יום הכיפורים   מלחמת לבנון
 תפקידים אזרחיים
 מנכ"ל מגדלי עזריאלי, מנכ"ל קניון הנגב
 
מוטי מזרחי (נולד ב-1952) הוא קצין צה"ל במילואים בדרגת אלוף-משנה. לאחר שחרורו כיהן כמנכ"ל חברות בקבוצת עזריאלי.
ביוגרפיה

עם גיוסו לצה"ל באוגוסט 1970 התנדב מזרחי לסיירת שקד. בסיירת עבר מסלול הכשרה כלוחם וכן עבר קורס מ"כים חי"ר וקורס סיור. עם תום המסלול יצא לקורס קציני חי"ר ובסופו שב לסיירת כמפקד מחלקה. במלחמת יום הכיפורים היה מזרחי חניך בקורס מפקדי פלוגות שפוזר בשל המלחמה, ומזרחי לחם כקצין בסיירת שקד והשתתף בקרבות בחזית המצרית. בשנים 1981 עד 1982 פיקד על גדוד 13 של חטיבת גולני, כולל במלחמת לבנון הראשונה שבה נפצע באורח קשה. לאחר מכן שירת כסגן מפקד החטיבה ונפצע שוב באורח קשה. בשנים 1987–1988 פיקד על עוצבת חירם, חטיבה מרחבית בגבול הצפון. לאחר מכן פיקד על בית הספר למ"כים. בתפקידו האחרון בשירות הקבע שימש קצין אג"ם במפקדת זרוע היבשה.
לאחר שחרורו שימש במשך ארבע שנים כמנכ"ל מגדלי עזריאלי. ב-2008 מונה למנכ"ל אאוטלט אור יהודה מקבוצת עזריאלי ובשנים 2009 עד 2013 כיהן כמנכ"ל קניון הנגב בבאר שבע.
מזרחי בעל תואר שני ביחסים בינלאומיים מאוניברסיטת חיפה.
הערות שוליים

↑  מוטי מזרחי בארכיון לוחמי סיירת שקד.
מבצע פרוסיה המזרחית

מבצע פרוסיה המזרחית היה השם שניתן למתקפה אסטרטגית של הצבא הסובייטי, שנערכה בחודשים ינואר-אפריל 1945. במהלך המתקפה, בה השתתפו כוחות משלוש חזיתות (קבוצות ארמיות) סובייטיות, כבשו כוחות הצבא האדום את פרוסיה המזרחית ואת בירתה קניגסברג, לאחר כשלושה חודשים של לחימה קשה, במהלכה ספגו הכוחות התוקפים אבדות כבדות. שתי הארמיות הגרמניות, שהגנו על פרוסיה המזרחית, בסיוע יחידות פולקסשטורם, כותרו ולאחר מכן הושמדו כמעט לחלוטין, ושרידיהן נלקחו בשבי. במהלך המבצע ביצעו כוחות הצבא האדום פשעי מלחמה רבים כנגד האוכלוסייה האזרחית הגרמנית, ומספר גדול של אזרחים מצאו את מותם במהלך הלחימה, או במהלך מנוסתם מהכוחות הסובייטיים המתקדמים.
רקע

מטרת המבצע היה כיבוש פרוסיה המזרחית השמדת קבוצת ארמיות מרכז הגרמנית, שהגנה עליה, ושחרור צפון פולין.
האזור היה מבוצר היטב, משום שכוחות החלוץ הסובייטיים הגיעו סמוך אליו כבר בסתיו 1944, ולכן היו לפיקוד הגרמני מספר חודשים להכין מערך הגנה עמוק בגבול המזרחי של פרוסיה המזרחית. ההנהגה הנאצית ייחסה חשיבות סמלית ופוליטית גדולה להגנה על פרוסיה המזרחית, משום שפרוסיה מילאה תפקיד מרכזי בתהליך איחוד גרמניה ובהקמת הרייך הגרמני, ובאזור זה הייתה אוכלוסייה גרמנית גדולה.
לפי תוכנית הפיקוד הסובייטי העליון, החזית הבלארוסית השלישית נועדה למלא את התפקיד המרכזי במסגרת המתקפה על פרוסיה המזרחית, כשהיא נתמכת מדרום על ידי כוחות החזית הבלארוסית השנייה, שנועדה לתקוף במקביל מראש הגשר שלה מעבר לנהר נרווה, ומצפון על ידי הארמייה ה-43 של החזית הבלטית הראשונה. הכוחות שריכז הפיקוד הסובייטי לצורך המתקפה, נהנו מעדיפות גדולה בכוח אדם ובציוד כבד על הצד הגרמני.
הסטבקה תכננה לפתוח במתקפה במחצית השנייה של ינואר 1945. אולם בעקבות המתקפה הגרמנית בחזית המערבית בדצמבר 1944 (הקרב על הבליטה), החליט הפיקוד הסובייטי להקדים את מועד פתיחת מתקפת החורף שלו בחזית המזרחית. לפי ההיסטוריוגרפיה הסובייטית, ההחלטה התקבלה בתגובה לבקשה מצד בעלות הברית המערביות, להקל את הלחץ הגרמני עליהן.
יחסי הכוחות > הצבא האדום

במבצע השתתפו הכוחות הבאים של הצבא האדום:
החזית הבלארוסית השנייה בפיקוד קונסטנטין רוקוסובסקי
החזית הבלארוסית השלישית בפיקוד איוואן צ'רניאחובסקי (החל מ-20 בפברואר אלכסנדר ואסילבסקי)
הצי הבלטי בפיקוד ולדימיר טריבוץ
הארמייה ה-43 של החזית הבלטית הראשונה
יחסי הכוחות > ורמאכט

קבוצת ארמיות מרכז שבמהלך המבצע שמה שונה לקבוצת ארמיות צפון
גאורג-הנס ריינהרדט (עד 20 בינואר)
לותר רנדוליץ (מ-20 בינואר)